Maailma rahvaarv

Maailma rahvaarv on statistiline näitaja, millega väljendatakse planeedil Maa elavate inimeste arvu. Vastavalt Ühinenud Rahvaste Organisatsiooni Rahvastiku Fondile jõudis maailma rahvaarv 7 miljardini 31. oktoobril 2011 ning 15. novembril 2022 ületas rahvaarv 8 miljardi inimese piiriWorld population to reach 8 billion on 15 November 2022 United Nations. Nii suur rahvaarv pakub kogu inimkonnale enneolematuid väljakutseid ja võimalusi, mis muu hulgas toob kaasa järjest suureneva jäätmetekke ja looduse hävitamise uute elupaikade loomiseks.

Ameerika Ühendriikide Rahvaloenduse Büroo andmeil jõudis maailma rahvaarv 6,5 miljardini 2006. aasta 24. veebruaril ja oli 20. juuni 2019 seisuga 7,58 miljardit. ÜRO Rahvastiku Fondi andmete põhjal võib lugeda 1999. aasta 12. oktoobrit päevaks, mil Maa rahvaarv ületas 6 miljardi piiri. See toimus umbes 12 aastat hiljem, kui maakera populatsioon jõudis 5 miljardini 1987. aastal ja 6 aastat pärast seda, kui rahvaarv kasvas 5,5 miljardini 1993. aastal. Kuna mõnede riikide, näiteks Nigeeria, rahvaarv on olnud pikka aega täpselt teadmata, pole neid arvestatud, ning seetõttu esineb rahvaarvu määramisel palju vigu. 

Teadlane Carl Haub arvutas välja, et viimase 2000 aasta jooksul on kokku sündinud arvatavasti rohkem kui 100 miljardit inimest.

Rahvastiku kasv
350px|thumb|Aeg, mis kulus iga miljardi inimese lisandumisele maailma rahvaarvule (sh hinnangulised tulevased kasvud). Vaata ka alt. tabelit
Rahvaarv suurenes märgatavalt, kui aastal 1700 sai hoo sisse tööstusrevolutsioon. Viimase 50 aasta jooksul on rahvastiku suurenemises näha märgatavat kasvu tänu meditsiini arengule ja oluliselt suurenenud põllumajanduslikule tootlikkusele, eriti 1960. aastate alguses Rohelise Revolutsiooni ajal. 2007. aastal prognoosis ÜRO rahvastikuosakond, et maailma rahvaarv ületab 10 miljardit tõenäoliselt aastal 2055. Tulevikus eeldatakse, et rahvaarv jõuab kord oma kasvu tippu ning seejärel hakkab langema – majanduslikel põhjustel, tervislike probleemide pärast, kui ka maa kurnatuse ja keskkonnaalaste ohtude tõttu. Ühe aruande kohaselt on väga tõenäoline, et maailma elanike arv lõpetab kasvamise enne 21. sajandi lõppu. Lisaks on olemas tõenäosus, et rahvaarv väheneb enne 2100. aastat. Rahvaarv on viimase 10–20 aasta jooksul juba vähenenud nii Ida-Euroopas, Balti riikides kui SRÜ riikides.
Viimaste aastate jooksul on arengumaade populatsioonimustris märgata sündimuse järkjärgulist vähenemist ning ka surmade arvus on toimunud märgatav langus. Sellist muutust kõrgest sündimuse ja suremuse tasemetest nende madalate näitajateni nimetatakse demograafiliseks üleminekuks.

Rahvaarvu kontrolli all hoidmine

Rahvaarvu püütakse kontrolli all hoida selle tehisliku reguleerimisega. Ajalooliselt on seda tehtud näiteks sündide reguleerimisega. Sel juhul otsustab riigi valitsus, mitu järglast võib perekond saada. Vastava piirarvu kindlaksmääramisel võetakse arvesse piirkonna vaesuse taset, keskkonnaprobleemide raskusastet, usulisi põhjuseid ja ülerahvastatust. 
Ülemaailmne populatsioonikontrolli liikumine oli aktiivne 1960.–1970. aastatel, juhtides paljusid pereplaneerimise ja seksuaalse tervise programme. 1980. aastatel kasvas pinge rahvastiku kontrolli pooldajate ja naisõiguslaste vahel. Naisõiguslaste töö tulemusel sai naiste õigus anda järglasi osaks inimõigustest. Inimhulk, kellele ei sobinud kitsendatud reeglid järglaste saamisel, kasvas 1990. aastate alguses ning selle tõttu muudeti märgatavalt rahvastiku kontrollimise meetmeid.

Hiina ühelapsepoliitika

Hiina Rahvavabariigis kehtestati ülerahvastatuse leevendamiseks 1979. aastal ühe lapse poliitika, mis kehtis kuni 2015. aastani ja nägi ette, et naisel võib olla ainult üks laps. Juba ammu käivitati programmid abordi lihtsustamiseks ja rahastamiseks.

Täisväärtuslikuks ühiskonna liikmeks on hiinlaste seas mees, mis viis soovini oma lapsena näha ainult poisse ning tõi kaasa tüdruklaste hülgamise või isegi mõrva. Nii tekkis olukord, kus meessoost isikuid on rohkem, mis muudab hiljem nii partneri leidmise kui ka järglaste saamise raskemaks. Naiste vähesus on tekitanud illegaalse äriliigi, mis põhineb naiste sisseveol muudest riikidest ning pruutide varastamisel. Kuigi seoses ühelapsepoliitikaga on Hiina saavutanud majanduskasvu, jõuab olukord varsti punkti, kus vanuritel pole enam lapsi (võib juhtuda, et see ainus laps sureb enne neid) ega lapselapsi, kes nende eest hoolitseksid. Seega jääb vanurite majanduslik ülalpidamine riigi kanda, mis on sunnitud kasutama enda ressursse; see omakorda ei mõju hästi majandusele.

 Viited 

 Vaata ka 
 Riikide loend rahvaarvu järgi
 Riikide loend rahvastiku tiheduse järgi

Välislingid
 Maailma rahvaarvu näitlik reaalajas muutumine veebilehel Worldometers.info
 World Population Reaches 8 Billion, U.N. Says. The New York Times, 15. november 2022
  ÜRO veebilehekülg globaalsete teemade, inimpopulatsiooni kohta. 

Kategooria:Demograafia
id:Penduduk#Penduduk dunia